EkBass/fiwiki-20250220-pages-articles huggingface dataset:
Enni Vanhatapio

Enni Vanhatapio (s. 1991 Haukipudas) on suomalainen kirjailija ja kielenkääntäjä.Eleonoora Riihinen, Hau­ki­pu­taal­ta Lon­too­seen pää­ty­nyt Enni Van­ha­ta­pio kir­joit­ti tum­ma­sä­vyi­sen esi­kois­teok­sen lä­hi­suh­de­vä­ki­val­las­ta Kaleva 25.4.2018, viitattu 21.4.2024Vanhatapio, Enni Kirjasampo, viitattu 21.4.2024 == Elämä == Vanhatapio kirjoitti ylioppilaaksi Oulun Lyseon lukiosta. Tämän jälkeen hän lähti opiskelemaan kulttuuriantropologiaa sekä hindin kieltä Lontooseen, jossa hän on asunut vuodesta 2010. Vanhatapio asui myös vuoden Jaipurissa Intiassa, jossa hän työskenteli vapaaehtoisena naisten turvakodissa. Hän on työskennellyt naisten turvakodeissa sosiaaliohjaajana myös Lontoossa ja tehnyt työtä asunnottomien nuorten parissa. Vanhatapio solmi kustannussopimuksen Gummeruksen kanssa syksyllä 2017. Huhtikuussa 2018 ilmestyi hänen ensimmäinen teoksensa, romaani Absentia, joka käsittelee lähisuhdeväkivaltaa ja sisaruutta. Vanhatapio oli teoksesta ehdolla Helsingin Sanomien kirjallisuuspalkinnon saajaksi. Vuonna 2022 ilmestyi hänen toinen romaaninsa Tyttöystävä (Otava).Tyttöystävä Otava, viitattu 21.4.2024 == Julkaisut == === Romaanit === * Absentia (Gummerus, 2018) * Tyttöystävä (Otava, 2022) === Käännökset === * Keskiyöllä kaikki päättyy (Otava, 2023; alkuperäisteos: It ends at midnight, Harriet Tyce) * Reykjavik (Tammi, 2023; alkuperäisteos: Reykjavík, Katrín Jakobsdóttir & Ragnar Jónasson) * Kaivattu kuolema (Otava, 2024; alkuperäisteos: Hope to die, Cara Hunter) == Lähteet == Luokka:Suomalaiset kirjailijat Luokka:Suomalaiset kielenkääntäjät Luokka:Vuonna 1991 syntyneet Luokka:Elävät henkilöt
Julie Holland

Julie Holland on yhdysvaltalainen psykofarmakologiaan erikoistunut psykiatri ja kirjailija. Vuosina 1996–2005 hän johti viikonloppuisin newyorkilaisen Bellevue-sairaalan psykiatrista päivystystä ja on sen jälkeen tarjonnut yksityistä psykoterapiaa sekä työskennellyt lääketieteellisenä valvojana Multidisciplinary Association for Psychedelic Studies -yhdistyksen psykedeelitutkimuksissa. Holland on kirjoittanut bestsellerit Moody Bitches ja Weekends at Bellevue, joista jälkimmäinen kertoo hänen ajastaan Bellevue- sairaalassa. == Teokset == * * * * * == Lähteet == == Aiheesta muualla == * Julie Hollandin kotisivut Luokka:Elävät henkilöt Luokka:Syntymävuosi puuttuu Luokka:Yhdysvaltalaiset psykiatrit Luokka:Yhdysvaltalaiset farmakologit Luokka:Yhdysvaltalaiset kirjailijat
Quérénaing

Quérénaing on kunta Pohjois-Ranskassa Nordin departementissa Hauts-de-Francen alueella. Se sijaitsee noin kahdeksan kilometriä Valenciennesin kaupungista etelään. Quérénaing mainitaan ensimmäisen kerran muodossa Kenirinacum Pyhän saksalais-roomalaisen keisarikunnan keisarin Otto I:n diplomissa, josta käy ilmi, että kylä on riippuvainen Crespinin luostarista. Kylässä oleva Saint- Landelainin kirkko on nimetty Crespinin luostarin perustajan pyhän Landelainin mukaan. == Urheilu == Kunnassa on Pariisi–Roubaix kaksi maantiepyöräkilpailussa käytettävää kivitieosuutta eli pavéa. Verchain-Maugré- Quérénaing osuuden pituus on 2 000 metriä ja nousu 55 metriä. Maing-Quérénaing osuuden pituus on 3 000 metriä ja nousu 59 metriä. ==Lähteet== ==Aiheesta muualla== Luokka:Nordin kunnat
Kaisu Kaarima

Anna-Katri ”Kaisu” Kaarima (o.s. Tuppurainen, 27. maaliskuuta 1915 – 15. elokuuta 2024) oli pitkäikäinen suomalainen. Kaarima muutti Piikkiöön 1930-luvulla. Hän työskenteli englannin- ja saksanopettajana Toivonlinnan kristillisessä yhteiskoulussa. == Lähteet == Luokka:Yli satavuotiaiksi eläneet suomalaiset Luokka:Suomalaiset opettajat Luokka:Vuonna 1915 syntyneet Luokka:Vuonna 2024 kuolleet
Chott Melrhir

thumb|Chott Melrhir. Chott Melrhir (myös Chott Melghir, ) on laskujoeton suolajärvi Algerian Saharassa. Se sijaitsee Aurèsvuorten eteläpuolella 35 metriä merenpinnan alapuolella. Chott Melrhir on sarja painanteita, jotka syntyivät Atlas-vuoriston muodostumisen yhteydessä miljoonia vuosia sitten. Vaikka Chott Melrhir -järvi kattaa noin 6 700 neliökilometriä, se on suurimman osan vuodesta kuiva tai siinä on vain vähän vettä. Silti sitä pidetään Algerian suurimpana järvenä. Suola-allas sijaitsee noin 60 kilometriä Biskrasta ja noin 85 kilometriä El Ouedista ja Touggourtista etelään. Se on merenpinnan alapuolella ja Algerian alin kohta. Useasta altaasta koostuva järvi tai suolatasanko eli sebkha kuuluu Algerian El Ouedin ja El Meghaîerin maakuntiin. Aurèsvuorilta virtaava El Arab ja muut vadit sekä pohjavesi muodostava muutaman sentin vesikerroksen, jonka alla on 5–10 sentin suolakerros. Järven valuma-alue on 68 500 neliökilometriä. Chott Melrhirin alueella sataa hyvin harvoin, mutta talven sateiden aikana monet ympäröivien alueiden wadit, jotka ovat kuivia uomia, virtaavat järveen ja täyttävät sen vedellä. Tärkeimmät Chott Melrhiriin laskevista wadeista ovat Arab ja Djedi, joista jälkimmäinen on yksi Saharan suurimmista joista. Djedi saa alkunsa noin 1 400 metrin korkeudesta Saharan Atlasvuoristosta. Chott Melrhirin suolaisen veden olosuhteisiin on sopeutunut 72 kasvilajia, joista jopa 14 lajia on alueelle ominaisia. Eläinkunta käsittää villisikoja, kultasakaaleja, jäniksiä, kettuja sekä useita lintulajeja. Alueella paimennetaan lampaita. Chott Melrhir muodostaa 5 515 neliökilometrin laajuisen Ramsar-alueen. ==Lähteet== Luokka:Afrikan järvet Luokka:Algerian maantiede Luokka:Suolajärvet
Annukka Ylivaara

Annukka Ylivaara on suomalainen everstiluutnantti ja Suomen maavoimien historian ensimmäinen nainen pataljoonan komentajana, kun hänet nimitettiin Uudenmaan jääkäripataljoonan komentajaksi toukokuusta 2022. Aiemmin hän on toiminut puolustusvoimien komentajan adjutanttina sekä tehtävissä Jääkäriprikaatissa, Lapin jääkäripataljoonassa ja Pääesikunnassa. Ylivaara syntyi Sodankylässä ja tulee sotilasperheestä. Vuonna 2004 hän valmistui Kadettikoulusta ja vuonna 2017 yleisesikuntaupseeriksi maasotalinjalla Maanpuolustuskorkeakoulusta. Yleisesikuntaupseerikurssin diplomityön otsikkona oli ”Tulevaisuuden arviointi strategisessa tiedustelussa”. == Lähteet == Luokka:Suomalaiset everstit Luokka:Vuonna 1978 syntyneet Luokka:Elävät henkilöt
Yocto Project

Yocto Project on Linux Foundationin työryhmä, joka on perustettu vuonna 2010. Projektin tavoitteena on tarjota välineitä, jotka auttavat räätälöityjen Linux-pohjaisien järjestelmien kehittämisessä sulautettuihin järjestelmiin. Vuonna 2011 projekti julkaisi julkaisuversion 1.0 ja ilmoitti Yocto Project Steering Groupin muodostamisesta. Projekti toimii yhteistyössä muun muassa OpenEmbeddedin kanssa. Projekti julkaisee kahdesti vuodessa päivitysversion ohjelmistosta. Yocto käyttää OpenEmbedded Projectin käännösjärjestelmää ja jakaa useita komponentteja. Yocto julkaisee referenssi/esimerkkikonfiguraatiota (Poky) testaamiseen. Projekti käyttää testaamiseen tarkoitettua infrastruktuuria ja projektiin kuuluu useita toisiinsa integroituvia työkaluja. Projektin jäseniä ovat yksittäiset kehittäjät, sulautettujen järjestelmien valmistajat, puolijohdeteollisuuden yritykset sekä käyttöjärjestelmien kehittäjät. Yocto-projektin avulla kokonaisen käyttöjärjestelmän luo lähdekoodista nopeasti ja se on tämän jälkeen muokattavissa omiin tarpeisiin. Lähtökohtana ovat validoidut ohjelmistot (työkalut, ydin ja käyttäjäavaruus). Yocto ei ole riippuvainen arkkitehtuurista ja se tukee kaikkia merkittäviä sulautetuissa järjestelmissä käytettyjä suoritinarkkitehtuureja (muun muassa ARM, PowerPC, MIPS) sekä valmistajien omia ratkaisuja. Projekti tukee emulaatiota QEMUlla. Projektin tarkoitus on toimia projektien ekosysteeminä eikä vain yksittäisenä avoimen lähdekoodin projektina. Projektiin kuuluvat muun muassa BitBake- käännösjärjestelmä, EGLIBC (sulautettuihin järjestelmiin tarkoitettu versio Glibc-kirjastosta), Matchbox-ikkunointijärjestelmä sekä Pseudo hallinta- ja simulointiympäristö. Projektissa on Wayland-tuki Weston-kompositoijalla ja Mesa 3D-kirjastolla. Lähtökohtana on alustan konfiguraatio ja "reseptit", joilla käännösjärjestelmä (BitBake) osaa hakea lähdekoodit, lisää niihin halutut muutokset, käyttää konfiguraation ja käännöksen sääntöjä, suorittaa testaamisen ja käännöksien paketoinnin. BitBake oli alkujaan osa OpenEmbedded- projektia ja se sai inspiraationsa Gentoo-projektin Portage- paketinhallintajärjestelmästä. == Käyttökohteet == Projektin käyttökohteita on vaikea tietää, koska käyttäjien ei tarvitse sitä kertoa. Eräitä käyttökohteita ovat muun muassa autot (Automotive Grade Linux), televisiot ja tulostimet. == Lähteet == == Aiheesta muualla == * Viralliset verkkosivut * Yocto Project Documentation * The Architecture of Open Source Applications (Volume 2) - The Yocto Project Luokka:Sulautettu Linux Luokka:Linux Foundation
Rattoradio

Rattoradio (RDS nimi: Ratto :D) on oululaisten kor­kea­kou­lu­opis­ke­li­joi­den ja alumnien yhdessä tekemä Wappu­radio. Rattoradio kuuluu sekä nettiradiona että radioaalloilla (91,6 MHz) Oulun alueella noin parin viikon ajan joka vappu. Lähetyksiä on tehty vuodesta 2012 lähtien. == Lähteet == == Aiheesta muualla == * Rattoradio.fi * Facebook * Instagram Luokka:Teekkarikulttuuri Luokka:Vappu Suomessa Luokka:Oulun media Luokka:Suomalaiset radioasemat Luokka:Suomalaiset Internet-radioasemat Luokka:Vuonna 2012 perustetut radioasemat
Ellinoora Ojala

Ellinoora Ojala (s. 16. lokakuuta 1998) on suomalainen pesäpalloilija. Ojala edustaa kaudella 2025 Naisten Ykköspesiksessä pelaavia Haminan Palloilijoita. Hänen kasvattajaseuransa on Hämeenlinnan Paukku. Ojala on pelannut Superpesistä Haminan Palloilijoissa ja Lappeenrannan Pesä Yseissä. Naisten Ykköspesistä Ojala on pelannut Haminan Palloilijoiden lisäksi Kuusankosken Puhdissa, Janakkalan Janassa sekä Hämeenlinnan Paukussa. Ulkokentällä Ojala pelaa kakkoskopparina. ja sisäpelissä vaihtajana. Kaudeksi 2025 Ojala on valittu toiseksi Haminan Palloilijoiden joukkueen varakapteeneista. Ojala on Haminan Vallikentän kakkospuolen katsomon suosikkipelaaja. Ojala on pelannut 44 Superpesiksen runkosarjan ottelua. Näissä otteluissa hän on lyönyt kaksi tavallista juoksua, tuonut kolme juoksua ja kerännyt 22 kärkilyöntipistettä. Ojala on pelannut kaksi Superpesiksen alempien pudotuspelien ottelua. Näissä otteluissa hän on tuonut yhden juoksun ja kerännyt yhden kärkilyöntipisteen. Naisten Ykköspesiksessä Ojala on pelannut 149 runkosarjan ottelua, joissa hän on lyönyt 1+23 juoksua, tuonut 24, sekä löynyt 242 kärkilyöntiä. Tilastot päivitetty kauden 2024 jälkeen. == Lähteet == Luokka:Suomalaiset pesäpalloilijat Luokka:Vuonna 1998 syntyneet Luokka:Elävät henkilöt
Glitter (Melon albumi)

Glitter on suomalaisen rap-artisti Melon vuonna 2021 julkaistu albumi. Albumilta julkaistiin tuplasingle ”e” / ”Moncler”. Albumin julkaisi levy-yhtiö Skorpioni. == Kappaleet == # # # # # # # # # # # # == Tuottajat == * 4eva (1,2,3,4,5,6,7,8,9,10,11,12) * Kuiva H (3,4,5,7,9,10) * 1ilmari (7) * star boy (7) * MELO (10) == Lähteet == Luokka:Suomalaiset hip hop -albumit Luokka:Vuoden 2021 albumit
Šumsk

Šumsk (, vuosina 1960-1999 Šumske (Шумське), on kaupunki Ukrainan Ternopilin alueen Kremenetsin piirissä. Šumsk sijaitsee Dneprin vesistöön kuuluvan Kumajoen varrella, 93 kilometriä aluekeskus Ternopilistä pohjoiskoilliseen. Tammikuun keskilämpötila on −4,5, ja heinäkuun +18,5 celsiusastetta. Keskimääräinen vuosisademäärä on 600 millimetriä. Ukrainan tilastokeskus arvioi kaupungin väkiluvuksi 5 300 (2022). Vuonna 2001 siellä oli 5 010 asukasta, joista ukrainalaisiksi kirjattiin 97,92 prosenttia, venäläisiksi 1,02 prosenttia ja puolalaisiksi 0,82 prosenttia. Vuoden 1989 väestönlaskennassa kirjattiin 4 925 asukasta. Paikkakunta mainitaan historiallisissa dokumenteissa ensimmäisen kerran 1149. Paikkakunta oli tärkeitä psite Volynian ja Kiovan valtakuntien välillä. Kaupunkityyppisen taajaman aseman paikkakunta sai 1960; kaupungiksi Šumsk nimettiin vuonna 1999. Ukrainan kesän 2020 aluehallintouudistuksen jälkeen Šumsk on kuulunut Kremenetsin piiriin; sitä ennen se oli Šumskin piirin hallintokeskus. Kaksi mäkilinnoitusta on säilynyt kaupungin alueella. Kaupungin arkkitehtuurisesti ja kulttuurihistoriallisesti arvokkaisiin rakennuksiin lukeutuu aiemman fransiskaaniluostarin kirkko, nykyinen Kirkastumisen kirkko (1715). Church of Transfiguration, Shumsk 2.jpg|Kirkastumisen kirkko. Church of the Immaculate Conception, Shumsk 3.jpg|Toinen kirkko. ==Lähteet== ==Aiheesta muualla== Luokka:Ternopilin alueen kaupungit Luokka:Kremenetsin piiri
Turistin diskografia

Suomalaisen rap-artisti Turistin diskografia. == Albumit == Albumi Julkaisutiedot Listasijoitukset Maailmankiertue * Julkaistu: 31. tammikuuta 2020 * Levy-yhtiö: Skorpioni * Formaatti: digitaalinen 36 Linnunrata * Julkaistu: 9. syyskuuta 2021 * Levy-yhtiö: Skorpioni * Formaatti: digitaalinen 22 Traveller * Julkaistu: 30. kesäkuuta 2023 * Levy-yhtiö: Warner Music Finland & Babyface * Formaatti: digitaalinen 8 Roadman *Julkaistu: 20. syyskuuta 2024 * Levy-yhtiö: Warner Music Finland * Formaatti: digitaalinen 2 == EP:t == * Interrail (Skorpioni, 2022) == Singlet == Vuosi Single Albumilta Listasijoitukset 2019 "PUOLET KESÄST" (feat. Jore) Maailmankiertue "Vastuu" (feat. MELO & KC)'' 2020 "ASLAK" (feat. baka)'' "01:52" "Canada Goose" (feat. william)'' 2021 "Kyynel" "Gunshit" Interrail - EP 2022 "Tippa-T" (feat. Elastinen)'' Traveller 1 "Tee tilaa" (feat. Bizi) / "Huonoi uutisii" "Uudestaan" 7 2023 "Tällee näin" 18 "Kiireinen nainen" (feat. ibe)'' 1 2024 "Yks kaks" / "Häivytään" 37 "Lähetään menee" "Lightskinboy" (feat. Sexmane) "Vaarallinen nainen" "Vitun hyvin" == Vierailijana == Kappale Artisti Albumilta Muut vierailijat Vuosi "1999COROLLA" MELO ELEKTRI 2019 "Bluetooth" Ege Zulu Elämänvaiheit "Veli" william Shakespeare 2020 "Aina" Ares SKII6 "Myrkky" Sliki & Hamuelos MOJO "Unelmien nainen" NSF Jore & Zpoppa "Fiilikset ristis" SKII6 6TAPE "eph" [remix]'' Jeremie Adi L Hasla 2021 "PV" Sliki "Millo" Ares Skala "150" ibe ViO 2022 "Stadi on mun stadion" Ege Zulu Oi maamme Helsinki "Aktiverad" Alawee DAVI, Nebi "PILVIEN PÄÄL" ibe NON2EN2E NCO "Molemmat itkee" Isaac Sene SORI BRO 2023 "Titanic" Jore & Zpoppa Love SZN "Cancel" Korelon Viimein "Shh" VJ Bandolero "Sori" Bizi "tiiäks" whereismike "Rich Man" Averagekidluke "Kysyinksmä?" Cledos 2024 "Showtime" Etta == Musiikkivideot == * Vastuu (2019) * PAHOLAINEN ON OSA-AIKAINEN (2020) * Airwaves (2021) * Gunshit (2022) * Tyhmäks (2022) * Tippa-T (2022) * Huonoi uutisii (2022) * Everyday (2023) * Yks kaks (2024) * Okei (2024) * Kyl sä tiiät (2024) * Häivytään (2024) * Lähetään menee (2024) ==Lähteet== Luokka:Turisti Luokka:Diskografiat
Sexmanen diskografia

Suomalaisen rap-artisti Sexmanen diskografia. == Albumit == Nimi Julkaisutiedot Listasijoitukset Sextape * Julkaistu: 17. lokakuuta, 2019 * Formaatti: digitaalinen * Levy-yhtiö: omakustanne 16 Väärinymmärretty * Julkaistu: 22. lokakuuta, 2021 * Formaatti: digitaalinen * Levy-yhtiö: Sony Music Finland 5 Sextape II * Julkaistu: 6. tammikuuta, 2023 * Formaatti: digitaalinen * Levy-yhtiö: Sony Music Finland 1 Sanansaattaja * Julkaistu: 15. Marraskuuta, 2024 * Formaatti: digitaalinen * Levy-yhtiö: Sony Music Finland == Singlet == Vuosi Nimi Albumilta Listasijoitukset (singlelista) 2018 "Aikakone" Sextape 2019 "Erilainen" "2naamaa" 2021 "Henki" Väärinymmärretty "Fiilis" (feat. Fabe & YB026) 2022 "40K" Sextape II 11 "Chillaa veli" 2 "Sekavaa ja hiton vaikeet" 3 "Gorilla" (feat. Nuteh Jonez) 3 "Sexshow" 10 2023 "IHMEPERHE" (feat. ADI, ROBIN & Isaac Sene) 10 "Comeback" 21 "HALLILLE" 14 2024 "MANIA" 4 "Hulluus saa mut huutamaan" 2024 Mama We Made It (feat. MELO) 2024 "Riittämätön"(feat. Tomi Saario) == Vierailijana == Nimi Artisti Albumilta Muut vierailijat Vuosi "Tonnin stiflat" ibe william 2019 "PuhPah" PapiPike AFROGOLD Ege Zulu "100%" Keko Salata Asioilla on tapana järjestyä BESS 2020 "Sama poika" william Shakespeare "Stick" Nebi 2021 "Kiitollinen" Cavallini "Skene" Ege Zulu Oi maamme Helsinki 2022 "Nonstop" MD$ B.Baby "Pellavapää" Figaro Näin mä haluun sut muistaa "meikä matadori" Costi LIMBO "MiTä Sä SääDäT" Nebi TÄYTYY YMMÄRTÄÄ Fage "Makso mitä makso" Isac Elliot Kävi miten kävi "Ootsä miettiny mua" Isaac Sene ADI 2023 "Arvaa" Jore & Zpoppa Love SZN "40K, Pt.2" ADI "Sydän - Hjärta Remix" B.Baby "Hautajaiset" Gettomasa 2024 Tehtiin tää Fabe 2024 Juostaan Sara Siipola 2024 Lightskinboy Turisti 2024 Me Vs. Maailma Cledos 2024 == Musiikkivideot == * AIKAKONE (2018) * 2NAAMAA (2019) * Starboy (2019) * Fiilis (2021) * 40K (2022) * Sekavaa ja hiton vaikeet (2022) * Gorilla (2022) * Sexshow (2022) * Stadii (2023) * HALLILLE (2023) * MANIA (2024) * Mama We Made It (2024) * V!ttu (2024) Luokka:Sexmane Luokka:Diskografiat
Jore & Zpoppa

Jore & Zpoppa on suomalainen rap-duo. == Diskografia == === Albumit: === * Eskimo Tape (NSF Records, 2020) * Love SZN (Laundry Music Company, 2023) === Singlet: === Vuosi Nimi Albumilta 2018 "Batman" 2020 "Prepaid" "Champion" 2022 "G's" Love SZN "Repeen" (feat. Kube) "Baby mä oon G" "Bämä" (feat. william) Love SZN 2023 "Arvaa" (feat. Sexmane) "Minimi" (feat. Purplape) 2024 "Heikkouteni" (feat. TUULI) === Vierailijana: === * NSF - Unelmien nainen (2020) * Turisti - No Cap (2023) * Lika-Aki - Jäätelöauto (2023) * Keko Salata - Minne vaan (2024) Luokka:Suomalaiset hip hop -artistit
Mauritz Lassenius

Alexander Mauritz Lassenius (14. syyskuuta 1865 Helsingin pitäjä – 5. maaliskuuta 1952 Helsinki) oli suomalainen juristi ja yritys- ja järjestöjohtaja, joka sai laamannin arvonimen. Mauritz Lasseniuksen vanhemmat olivat maanviljelijä Alexander Lassenius ja Emilia Maria Svanström ja puoliso vuodesta 1897 voimistelunopettaja Valborg Elisabet Svanström (1875–1952), metsänhoitaja August Robert Svanströmin tytär. Lassenius tuli ylioppilaaksi Svenska normallyceumista 1884 ja suoritti oikeustutkinnon 1890. Varatuomarin arvon hän sai 1893. Lassenius oli asianajaja Helsingissä 1894–1918 ja Castrén & Snellmanin asianajotoimiston osakas 1898–1918. Hän tuli Ab W. Gutzeit & Co:n, vuodesta 1924 Enso-Gutzeit-osakeyhtiö, palvelukseen 1918 ja toimi yhtiön johtokunnan jäsenenä vuodesta 1919 ja puheenjohtajana 1924–1937. Tornatorin johtokunnan jäsen Lassenius oli 1932–1937. Lassenius oli myös Helsingin kaupunginvaltuuston jäsen 1907–1920, Suomen Työnantajain Keskusliiton hallituksen jäsen 1922–1927 ja puheenjohtaja 1926–1937, Suomen Sahateollisuuden Työnantajaliiton hallituksen puheenjohtaja 1926–1927 ja Suomen Puunjalostusteollisuuden Työnantajaliitossa hallintoneuvoston jäsen 1927–1937 ja sahateollisen osaston johtokunnan puheenjohtaja 1926–1937. Laamannin arvonimen Lassenius sai 1935.Kuka kukin oli: Lassenius, Alexander Mauritz. Viitattu 22.4.2024. (ei-vapaa) == Lähteet == ==Aiheesta muualla== * Luokka:Suomalaiset juristit Luokka:Suomalaiset asianajajat Luokka:Suomalaiset yritysjohtajat Luokka:Suomalaiset järjestöjohtajat Luokka:Helsingin kaupunginvaltuutetut Luokka:Vuonna 1865 syntyneet Luokka:Vuonna 1952 kuolleet
Lassenius

Lassenius on sukunimi, joka on muun muassa seuraavilla suomalaisilla henkilöillä: * Mauritz Lassenius (1865–1952), juristi ja yritys- ja järjestöjohtaja, laamannin arvonimi * Torbjörn Lassenius (s. 1931), lääkäri ja entinen kymmenottelija
Jorge Juan y Santacilia

Jorge Juan y Santacilia (s. tammikuu 1713 Noveldassa lähellä Alicantea – k. 1773 Madrid) oli espanjalainen laiva-arkkitehti.Winfield et al 2023 s. 78 Hän aloitti 1730 Cádizissa Espanjan meriupseereille tarkoitetun sotakoulun, jossa hän opiskeli insinööriksi. Hänet ylennettiin 1735 meriväen luutnantiksi. Espanjan kuningas Felipe V lähetti hänet Amerikkaan suorittamaan erilaisia tieteellisiä tutkimuksia. Palattuaan Espanjaan Marqués de la Ensenada lähetti hänet 1749 Englantiin opiskelemaan laivanrakennusta sekä värväämään laivanrakentajia Espanjaan. Vuonna 1750 hän palasi Espanjaan, jossa hänet määrättiin vastaamaan Espanjan kaikista telakoista ja niiden töistä. Vuonna 1752 hän esitteli oman valmistusmenetelmänsä ja modernisoi kuninkaallisten telakoiden valmistusmenetelmät. == Lähteet == * === Viitteet === Luokka:Vuonna 1713 syntyneet Luokka:Vuonna 1773 kuolleet Luokka:Laivanrakentajat
Heppiella

Heppiella on gesneriakasvien heimoon kuuluva suku. Siihen kuuluu neljä lajia. Niitä esiintyy Etelä-Amerikassa Perun ja Venezuelan alueella ja ne kasvavat puiden lähellä tai sammaleisten kosteiden kivien päällä. Kukkien yleisin väri on punainen. Kukkien pölyttäjinä ovat yleensä linnut. == Lähteet == == Aiheesta muualla == * UniProt: Taxonomy - Heppiella * Global Biodiversity Information Facility (GBIF): Heppiella Luokka:Gesneriakasvit
Loxocarpus

Loxocarpus on gesneriakasvien heimoon kuuluva suku. Siihen kuuluu 20 lajia, joita esiintyy Sumatralla, Borneossa, Malakan niemimaalla ja Thaimaassa. == Lähteet == == Aiheesta muualla == * UniProt: Taxonomy - Loxocarpus * Global Biodiversity Information Facility (GBIF): Loxocarpus Luokka:Gesneriakasvit
Joseph Christian Zedlitz

Joseph Christian Zedlitz (1790 – 16. maaliskuuta 1862 Wien) oli itävaltalainenZedlitz, Joseph Christian von Katalogen der Deutschen Nationalbibliothek, viitattu 22.4.2024 runoilija. Hän oli upseerina vuoden 1809 sodassa ja siirtyi sodan jälkeen maanviljelijäksi maatilalleen Unkariin. Hänet kutsuttiin 1837 Klemens von Metternichin ulkoasiainministeriöön. Poliittisen toiminnan ohella Zedlitz kirjoitti muutamia näytelmiä (Dramatische Werke, 1830–1836), lyyrisiä runoja (Gedichte, 1832) ja balladeja (Die nächtliche Heerschau). Laajalle levinnyt oli aikoinaan hänen keisarikunnan sotilaille kirjoittamansa Soldatenbüchlein (1848).Zedlitz 2. Joseph Christian, Tietosanakirja. Osa 10, palsta 1839. Tietosanakirja-osakeyhtiö 1919 ==Lähteet== ==Aiheesta muualla== Luokka:Itävaltalaiset runoilijat Luokka:Itävaltalaiset poliitikot Luokka:Vuonna 1790 syntyneet Luokka:Vuonna 1862 kuolleet
Olha Buslavets

Olha Anatolijivna Buslavets (; s. 5. maaliskuuta 1975) on ukrainalainen poliitikko, joka toimi Ukrainan energiaministerinä huhtikuusta marraskuuhun 2020. Buslavets valmistui vuonna 1997 Donetskin teknillisestä yliopistosta sähköinsinööriksi. Vuonna 2018 hän väitteli teknillisten tieteiden kandidaatiksi Harkovan polyteknisessä instituutissa. Vuosina 2000–2005 Buslavets työskenteli Donetskvuhillja-energiayhtiössä. Vuodesta 2005 lähtien hän työskenteli Ukrainan hiiliteollisuusministeriössä ja sittemmin energia- ja hiiliteollisuusministeriössä. Huhtikuusta marraskuuhun 2020 hän toimi Ukrainan energiaministerinä. == Lähteet == Luokka:Ukrainan ministerit Luokka:Vuonna 1975 syntyneet Luokka:Elävät henkilöt
Monophyllaea

Monophyllaea on gesneriakasvien heimoon kuuluva suku. Siihen kuuluvat lajit ovat joko monivuotisia tai monokarpisia ruohovartisia kasveja. Tavallisesti kasveilla on yksi mehevä varsi, jossa on yksi kookas lehti. Toisaalta joillakin lajeilla on 3-4 lehteä. Suku on lähtöisin Indonesian ja Thaimaan eteläisen osan alueelta, mistä se on levinnyt muualle. Suvun lajeja esiintyy enimmäkseen varjoisissa metsissä ja tyypillisiä kasvupaikkoja ovat kalkkikivikot ja luolien suuaukot. == Lähteet == Luokka:Gesneriakasvit
Hassiumtetroksidi

Hassiumtetroksidi (HsO4) on hassiumin ja hapen muodostama yhdiste. Se on ensimmäinen hassiumia sisältävä yhdiste, jota on pystytty tuottamaan sekä tutkimaan kokeellisesti. Hassiumtetroksidi on haihtuva yhdiste. Hassium esiintyy hassiumtetroksidissa hapetusluvulla +VIII ja yhdiste muistuttaa rakenteeltaan ja kemialtaan osmiumtetroksidia (OsO4). Hassiumtetroksidia voidaan valmistaa niistä hassiumin isotoopeista, joiden puoliintumisaika on ainakin muutamia sekunteja. Hassiumtetroksidia on valmistettu hassiumin isotoopista 269Hs laitteistolla, joka tuottaa 269Hs-atomeja curiumista, magnesiumista ja neutroneista. Sen jälkeen syntyvät hassiumatomit ohjataan heliumia ja happea sisältävään kaasuseokseen ja kaasuseoksessa hassium reagoi hapen kanssa muodostaen hassiumtetroksidia, joka ohjataan kaasuvirran avulla detektorille. Kaasuvirrassa detektorille päätyvät vain kaasumaiset yhdisteet ja alkuaineet, kuten hassiumtetroksidi ja jalokaasut. Hassiumin hajoamistuotteet eivät muodosta haihtuvia oksideja, joten ne eivät päädy detektorille asti. == Lähteet == Luokka:Oksidit Luokka:Hassiumyhdisteet
Outi Luova

Outi Luova (s. 1966) on suomalainen sinologi. Luova työskentelee yliopistonlehtorina Turun yliopiston Itä-Aasian tutkimus- ja koulutuskeskuksessa (CEAS) ja on Yliopistojen Aasia-verkoston johtaja. Luovan tutkimus käsittelee muun muassa kaupunkihallintoa, kestävää kehitystä, alueellista yhteistyötä ja etnisiä vähemmistöjä Kiinan kontekstissa. Luova väitteli filosofian tohtoriksi Turun yliopistossa vuonna 2007. Väitöskirja käsitteli koilliskiinalaisen Yanbianin autonomisen korealaisprefektuurin suhteita Etelä-Koreaan. Luova selvitti, miten Kiinan vähemmistökansallisuuksien etnisiä ja sukulaissuhteita on hyödynnetty Kiinan talouden kehittämisessä. Luova on syntynyt ja varttunut Turussa. Hän kiinnostui teini-ikäisenä kiinalaisesta maalaustaiteesta ja kalligrafiasta ja opetteli kiinan kielen alkeet Turun kesäyliopiston kurssilla. Myöhemmin hän opiskeli Hampurin yliopistossa, josta vietti lukuvuoden 1994-1994 Chengdussa, Sichuanissa. ==Teoksia ja keskeisiä julkaisuja== * * * ==Lähteet== Luokka:Suomalaiset sinologit Luokka:Suomalaiset tietokirjailijat Luokka:Vuonna 1966 syntyneet Luokka:Elävät henkilöt
Nuestra Señora del Carmen (1698)

Nuestra Señora del Carmen oli Espanjan laivaston kaksikantinen 60-tykkinen linjalaiva. Se oli alun perin 800 tonnin uppouman omaava urca, joka oli Armada de la Guarda de la Carrera de las Indiasin lippulaivana (). Laivaston toisena lippulaivana () oli urca Ignacio.Winfield et al 2023 s. 167 == Palvelus == Alus suojasi 1698 elohopea kuljettaneen saattueen Cádizista päällikkönään Martin Aranguren y Zavala. Se saapui 18. marraskuuta 1698 Veracruziin. Alus siirrettiin Armada de Barloventoon, jonka tehtävänä oli karkottaa skotlantilaiset siirtolaiset Darienista. Alus palasi 19. joulukuuta 1699 Cádiziin mukanaan 2,2 miljoonaa pesoa. Se lähti 19. kesäkuuta 1700 laivueen kanssa Cádizista päällikkönään Mateo de Laya. Laivueeseen kuului kaksi linjalaivaa ja viisi fregattia. Laivueen tehtävänä oli Pedro Fernández de Navarreten laivastossa karkottaa skotlantilaiset Darienista. Laivue saapui 18. elokuuta Cartagena de Indiasiin, mistä se lähti 24. marraskuuta. Laivue saapui 12. joulukuuta Havannaan, mistä se lähti 14. tammikuuta 1701. Laivue palasi 17. maaliskuuta Cádiziin. Alus kuljetti 14. helmikuuta 1702 uuden kenraalikuvernöörin Buenos Airesiin, mistä se lähti 1703 paluumatkalle. Matkalla alus kohtasi Britannian kuninkaallisen laivaston Sir George Rooken laivueen Cabo de São Vicenten edustalla. Seuranneessa taistelussa alus vaurioitui, minkä seurauksena se ajautui 7. maaliskuuta 1704 rantaan Algarven rannikolle. Hylky jätettiin portugalilaisille. == Lähteet == * === Viitteet === Luokka:Espanjan laivaston linjalaivat
Charles Finney

Charles Grandison Finney (29. elokuuta 1792 Warren, Connecticut, Yhdysvallat – 16. elokuuta 1875 Oberlin, Ohio, Yhdysvallat) oli yhdysvaltalainen lakimies, Oberlin Collegen presidentti ja 1800-luvun alun toisen suuren herätyksen keskeinen hahmo. Finneytä on kutsuttu ensimmäiseksi ammattievankelistaksi tai markkinointia hyödyntäneen modernin herätyskristillisyyden isäksi. == Elämä == Finney muutti vuonna 1794 isänsä kanssa Oneidan piirikuntaan New Yorkiin ja ryhtyi noin 20-vuotiaana opettajaksi New Jerseyssä. Finney alkoi opiskella yksityisesti lakia Jeffersonin piirikunnassa, New Yorkissa vuonna 1818 ja siirtyi Benjamin Wrightin lakitoimistoon Adamsissa New Yorkissa. Lainopinnoissa esiintyneet viittaukset Mooseksen lakiin saivat hänet kiinnostumaan Raamatun tutkimisesta, ja vuonna 1821 hän tuli uskoon. Hän opiskeli teologiaa, sai luvan saarnata presbyteerikirkossa vuonna 1824 ja alkoi toimia evankelistana. Hän menestyi saarnaajana Uticassa, Troyssa, Philadelphiassa, Bostonissa ja New Yorkissa. Hänen toisella vierailullaan viimeksi mainittuun kaupunkiin vuonna 1832 Chatham Streetin teatteri ostettiin ja muutettiin hänen kirkokseen, ja New Yorkin Evangelist-lehti perustettiin herätysliikkeen äänenkannattajaksi. Hänen työnsä New Yorkissa johti seitsemän "vapaan presbyteerisen" kirkon perustamiseen. Finneystä tuli ristiriitainen hahmo presbyteerikirkossa, koska hän saarnasi synnin tekemisen olevan vapaavalintaista, mikä poikkesi presbyteerien kalvinistisesta käsityksestä. Hänen tyytymättömyytensä presbyteeriseen teologiaan ja kurinalaisuuteen sai hänen kannattajansa rakentamaan Finneylle saarnapaikaksi itsenäisen Broadway Tabernaclen vuonna 1834. Finney salli ja rohkaisi naisia puhumaan rukouskokouksissa sekä miesten että naisten ollessa läsnä. Eräät kirkonmiehet tuomitsivat tämän innovaation. Finney otti vuonna 1835 vastaan teologian professuurin Oberlin Collegessa, jonka hänen ystävänsä olivat juuri perustaneet, ja hoiti sitä kuolemaansa saakka. Oberlinissa hän auttoi Oberlin Evangelist -lehden ja myöhemmin Oberlin Quarterly -lehden perustamisessa. Hänestä tuli myös Oberlinin kongregaatiokirkon pastori vuonna 1837, mutta hän jatkoi välillä saarnaamista New Yorkissa ja muualla. Hän vietti kolme vuotta Englannissa vuosina 1849–1851 ja 1858–1860, mikä lisäsi hänen mainettaan saarnaajana, ja vuosina 1851–1866 hän toimi Oberlin Collegen presidenttinä. Oberlinistä tuli ensimmäinen yhdysvaltalainen korkeakoulu, johon otettiin sekä naisia että mustia. Finney keskittyi herätyksissään opilliseen saarnaamiseen eikä kiihkoiluun, ja hänen saarnansa olivat selkeitä, loogisia ja suoria. Hänen taustansa lakimiehenä mahdollisti sen, että hän pystyi perustelemaan argumenttinsa metodisesti. Hän oli abolitionisti, vapaamuurarien vastustaja ja täysraittiuden kannattaja. Hänen teoksistaan tärkeimpiä olivat Lectures on Revivals (1835) ja Lectures on Systematic Theology (1847). == Lähteet == == Aiheesta muualla == Luokka:Yhdysvaltalaiset juristit Luokka:Yhdysvaltalaiset evankelistat Luokka:Yhdysvaltalaiset teologit Luokka:Yhdysvaltalaiset kirjailijat Luokka:Yhdysvaltalaiset professorit Luokka:Vuonna 1792 syntyneet Luokka:Vuonna 1875 kuolleet
HMS Greyhound (1712)

HMS Greyhound oli Britannian kuninkaallisen laivaston vuonna 1712 vesillelaskettu 20-tykkinen fregatti. Se kuului yhdentoista aluksen ryhmään, joissa oli vain yksi tykkikansi ja pieni sekä matala etukansi == Valmistus == Alus tilattiin 9. lokakuuta 1711 Woolwichin telakalta. Alus laskettiin vesille 21. kesäkuuta 1712 ja valmistui 15. heinäkuuta.Winfield 2009 s. 206 == Palvelus == Alus otettiin palvelukseen 1712 ensimmäisenä päällikkönään Thomas Marwood. Se oli 1713-1714 Minorcalla ja Kanaalin saarilla 17115-1717. Vuonna 1718 aluksen päälliköksi tuli John Cundett. Viisi Espanjan laivaston alusta valtasi 5. syyskuuta 1718 Greyhoundin St. Jeromen lahdella, joka on lähellä Cape Spartelia Marokon rannikolla. Britannian kuninkaallinen laivasto valtasi 16. syyskuuta 1719 aluksen takaisin, minkä jälkeen se poltettiin. == Lähteet == * === Viitteet === Luokka:Kuninkaallisen laivaston fregatit Luokka:Woolwichin telakka
Päivi Peltokoski

Päivi Peltokoski (s. 1968) on suomalainen diplomaatti. Hänet on nimitetty Suomen suurlähettilääksi KyprokselleSuurlähettiläsnimityksiä. Ulkoministeriö 12.4.2024, jossa hän aloitti 1. syyskuuta 2024. Peltokoski siirtyi tehtävään Suomen Palestiinan suurlähettilään tehtävästä, jota hän hoiti vuosina 2020–2024 Ramallahissa. Tätä ennen hän toimi ulkoministeriössä Itä-Euroopan ja Keski-Aasian yksikön päällikkönä vuosina 2014–2020. Suomen ulkomaanedustustoista hänellä on aiempaa työkokemusta Moskovasta, Tallinnasta ja Pietarista sekä ulkoministeriössä laajaa kokemusta Suomen idänpolitiikasta. Koulutukseltaan hän on valtiotieteiden maisteri Helsingin yliopistosta. Peltokoski aloitti ulkoministeriön palveluksessa vuonna 1998. == Lähteet == Luokka:Suomen suurlähettiläät Luokka:Suomalaiset diplomaatit Luokka:Vuonna 1968 syntyneet Luokka:Elävät henkilöt
Naftolivihreä B

Naftolivihreä B ((C10H5SNO5Na)3Fe) eli Acid Green 1 on nitrosoyhdisteisiin kuuluva orgaaninen yhdiste. Yhdistettä voidaan käyttää väriaineena. == Ominaisuudet, valmistus ja käyttö== Huoneenlämpötilassa naftolivihreä B on vihreää kiteistä ainetta. Yhdiste liukenee erittäin hyvin veteen. Rakenteeltaan se on 1-nitroso-2-naftoli-6-sulfonihapon ja raudan kompleksiRoderich Raue & John F. Corbett: "Nitro and Nitroso Dyes", teoksessa Ullmann's Encyclopedia of Industrial Chemistry, John Wiley & Sons, New York, 2000.. Naftolivihreä B:tä valmistetaan 1-nitroso-2-naftoli-6-sulfonihapon ja rauta(II)sulfaatin reaktiolla. Ensimmäisen kerran sitä valmisti Otto Hoffmann vuonna 1883. Naftolivihreä B:tä käytetään esimerkiksi paperin, silkin ja villan värjäykseen ja polarisoivien suodinten valmistamiseen. Mikroskopiassa sitä käytetään kollageenin värjäykseen. Naftolivihreä B:n liuoksista voidaan saostaa esimerkiksi bariumsuolojen avulla taiteilijaväreinäkin käytettyjä väriaineita. == Lähteet == Luokka:Väriaineet
Kristina Stigintytär Hvide

Kristina Stigintytär Hvide (syntynyt noin 1145, kuollut noin 1200) oli ruotsalainen kuningatar vuosina 1164 ja 1167. Kristina Hvide oli naimisissa kuningas Kaarle Sverkerinpojan kanssa ja hän oli kuningas Sverker II Kaarlenpojan äiti. == Elämäkerta == Kristiina Stigintytär syntyi Tanskassa paikalliselle suurmiehelle Stig Tokesenille (s. 1151), ja Tanskan prinsessa Margaretalle. Stig Tokensen kuului Skånelaiseen Hviden sukuun. Kristinan syntymävuotta ei ole pystytty vahvistamaan. Hän meni naimisiin Karl Sverkerinpojan kanssa noin vuonna 1164 ja uskotaan, että jaarli Guttorm haki hänet Ruotsiin vuonna 1163. Vihkiseremonian uskotaan olleen vuonna 1164, kun uusi Uppsalan arkkipiispa Stefan oli asetettu virkaan. Kristiina Stigintytär Hvide oli Ruotsin kuningatar noin kolme vuotta. Hän jäi leskeksi kun Karl Sverkerinpoika murhattiin Visingsöllä vuonna 1167. Murhan jälkeen Kristina pakeni Tansaan poikansa kanssa. Kaksi vuotta myöhemmin Kristina liittyi Vretan luostariin. Vuonna 1196 hänen poikansa Sverkeristä tuoli Ruotsin kuningas. Kristiinan oletetaan kuolleen noin vuonna 1200, neljä vuotta hänen poikansa kruunaamisen jälkeen. Kristina Hviden kuolinsyy ei ole tiedossa. == Lähteet == Luokka:Ruotsin kuningattaret Luokka:1140-luvulla kuolleet Luokka:1200-vuosikymmenellä kuolleet Luokka:Nunnat
Markku E. Rentto

Markku Edvard Rentto (s. 1963 Hyvinkää) on suomalainen yrittäjä ja yritysjohtaja. Hän on toiminut kaapeli- ja kumikonserni Reka Industrialin hallituksen puheenjohtajana vuosina 2011–2023. Aiemmin hän on työskennellyt Reka Kaapeli Oy:n, Reka Oy:n ja Neomarkka Oy:n toimitusjohtajana. Rentto on toiminut Riihimäen-Hyvinkään kauppakamarin puheenjohtajana vuodesta 2020. == Ura == Rentto valmistui kauppatieteiden maisteriksi Bayreuthin yliopistosta Saksassa vuonna 1990. Lisäksi hän on suorittanut opintoja Stanfordin yliopistossa Yhdysvalloissa. Uransa Rentto aloitti Saksan Abensbergissa työskentelemällä kaapelialan Schutz Kabel -yrityksessä vuosina 1982–1988 ja vuosina 1988–1991 Alunorf Neuss -yrityksessä. Rentto työskenteli vuosina 1991–1995 Reka Kaapeli Oy:llä markkinakehityspäällikkönä ja vuosina 1995–2001 toimitusjohtajana. Vuosina 2001–2008 hän työskenteli Reka Oy:n toimitusjohtajana. Maaliskuussa 2024 kokoomus nimesi Renton ehdokkaakseen vuoden 2024 eurovaaleihin. == Lähteet == == Aiheesta muualla == * Kotisivut * Markku E. Rentto Twitterissä Luokka:Suomalaiset elinkeinoelämän vaikuttajat Luokka:Suomalaiset yrittäjät Luokka:Vuonna 1963 syntyneet
Niina Holopainen

Niina Holopainen (s. 1981) on suomalainen kirjailija ja koulutuksen asiantuntija. Hän on kotoisin Kiteeltä. Nykyisin Holopainen asuu Joensuussa, ja hänellä on kaksi lasta. Koulutukseltaan Holopainen on filosofian maisteri ja seksuaalineuvoja. Ennen kirjailijanuransa alkua hän on työskennellyt lukion englannin ja ranskan opettajana Lieksassa ja Joensuussa. Holopainen on kirjoittanut kaksi romaania; syksyllä 2023 joensuulainen pienkustantamo Kirjokansi julkaisi Holopaisen autofiktiivisen esikoisromaanin Sinusta, ja elokuussa 2024 ilmestyy psykologinen trilleri Anita Reuna Publishing Housen kustantamana. Lind & co Finland julkaisee kesäkuussa 2024 Sinusta-romaanin äänikirjana. Äänikirjan lukee Ella Pyhältö. Holopainen on myös ylläpitänyt Mitä kuuluu, kympin tyttö? -blogia ja -podcastia osana seksuaalineuvojan opintojaan. Hän julkaisee ahkerasti runoja Instagramissa sekä suomeksi että englanniksi "päivän runo" -periaatteella. == Teokset == * Sinusta, Kirjokansi, 2023. * Sinusta äänikirja, Lind & Co Finland, 2024. * Anita, Reuna Publishing House, 2024. == Lähteet == Luokka:Suomalaiset kirjailijat Luokka:Elävät henkilöt Luokka:Vuonna 1981 syntyneet
Samuli Reijula

Samuli Reijula (ent. Pöyhönen, s. 5. lokakuuta 1980 Kuopio) on suomalainen filosofi. Hän työskentelee yliopiston lehtorina Helsingin yliopistolla, teoreettisen filosofian oppiaineessa. Reijulan tutkimusala on tieteenfilosofia. Reijula oli myös yksi Rubik-yhtyeen perustajajäsenistä. == Lähteet == == Aiheesta muualla == * Kotisivu Luokka:Suomalaiset filosofit Luokka:Vuonna 1980 syntyneet Luokka:Elävät henkilöt
Chizuko Ueno

Chizuko Ueno (jap. 上野 千鶴子, Ueno Chizuko, s. 12. heinäkuuta 1948) on japanilainen sosiologi ja aktivisti, jota on kutsuttu "Japanin kuuluisimmaksi feministiksi". Ueno on Tokion yliopiston emeritusprofessori. Ueno on japanilaisen sukupuolentutkimuksen pioneeri, jolla on ollut merkittävä vaikutus sukupuolentutkimuksen tutkimusalan kehittymiseen Japanissa. Ueno opiskeli sosiologiaa Kioton yliopistossa. Ueno nimitettiin Japanin arvostetuimman yliopiston, Tokion yliopiston professoriksi vuonna 1993. Ueno oli perustamassa naisten toimintaverkosto Wania (jap. ウィメンズ アクション ネットワーク（ＷＡＮ) , wimenzu akushon nettowaaku, eng. Women's Action Network) ja eläköityi Tokion yliopistosta vuonna 2011 keskittyäkseen verkoston pyörittämiseen. WAN on voittoa tavoittelematon järjestö, jonka ylläpitämää verkkosivustoa on kutsuttu feministiseksi viestintäverkostoksi, joka sisältää arkistomateriaaleja, feminismiin liittyviä uutisia ja tietoa toiminnasta Japanissa ja ulkomailla. Vuonna 2024 Time-lehti nosti Uenon maailman 100 vaikutusvaltaisimman ihmisen listalle. Taustalla on Uenon äkillisesti noussut suosio Kiinassa sen jälkeen kun video Uenon vuonna 2019 pitämästä valmistujaispuheesta meni Kiinassa viraaliksi. Nettisuosion seurauksena useat Uenon kirjat nousivat Kiinan suosituimpien kirjojen listoille. == Lähteet == Luokka:Japanilaiset feministit Luokka:Japanilaiset professorit Luokka:Sukupuolentutkijat Luokka:Sosiologit Luokka:Vuonna 1948 syntyneet Luokka:Elävät henkilöt
Romaani (täsmennyssivu)

Romaani voi tarkoittaa seuraavia: *romaani, kaunokirjaliisuuden tyyppi *romani, aiemmin kirjoitusasussa romaani, romanikansan jäsen *romanikieli.
William Riker

William Thomas Riker on Jonathan Frakesin esittämä fiktiivinen hahmo Star Trek -universumissa. Hänen ensiesiintymisesnsä tapahtuu Uusi sukupolvi -sarjassa, jossa hän on yksi päähahmoista. Hän esinntyy myös esimerkiksi Star Trek: Nemesis -elokuvassa sekä Star Trek: Picard -sarjassa. Alaskasta kotoisin oleva Riker toimii Uusi sukupolvi -sarjassa U.S.S. Enterprise NCC-1701-D -aluksen ensimmäisenä perämiehenä ja komentajana. Hänet tunnetaan aluksella humoristisena ja naistenmiehenä, ja häntä kutsutaan usein nimillä "Will" tai "Number One". Rikerin luonteen on sanottu olleen vakavanluontoinen ja liian itsevarma sarjan alussa, mutta muuttuneen parempaan päin sarjan edetessä. Uusi sukupolvi -sarjan toisen tuotantokauden jaksossa kerrotaan Rikerin äidin kuolleen hänen ollessaan vasta lapsi. Hänellä oli huonot välit isäänsä Kyle Rikeriin, mutta heitä yhdisti kamppailulaji nimeltään anbo-jitsu. Samassa jaksossa hänen välit isäänsä lämpenivät. Sarjan alussa hän seurusteli aluksen neuvonantaja Deanna Troin kanssa, ja he menivät naimisiin Nemesis-elokuvassa. == Lähteet == Luokka:Star Trek -hahmot Luokka:Kuvitteelliset kamppailulajien harrastajat
Toña la Negra

Toña la Negra (oikealta nimeltään María Antonia del Carmen Peregrino; 2. marraskuuta 1912 Veracruz – 19. marraskuuta 1982 México) oli meksikolainen laulaja. Hän tuli tunnetuksi kuubalaisperäisen boleron tulkitsijana.Toña "La Negra" AllMusic, viitattu 22.4.2024 Toña la Negra syntyi köyhään, mutta musikaaliseen perheeseen. Hänellä oli osittain haitilainen sukutausta.Lil Rodríguez, Ella cantaba Boleros. Toña La Negra, a 40 años de su partida Telesur 15.11.2022, viitattu 22.4.2024 Toña la Negra ei saanut muodollista musiikkikoulutusta, mutta aloitti musiikin esittämisen jo varhain muun muassa veljensä, laulaja-kitaristi Manuelin kanssa. Toña la Negra muutti Méxicoon vuonna 1932 ja aloitti siellä yhteistyön laulaja-lauluntekijä Agustín Laran kanssa. Hän tulkitsi muun muassa Laran kappaleet "Lamento Jarocho", "Oració", "Noche Criolla", "Caríbe" ja "Veracruz". Muita lauluntekijöitä, joiden kappaleita Toña la Negra esitti, olivat muiden muassa Rafael Hernández Marín ja Sindo Garay. Toña la Negra kuoli 70-vuotiaana jouduttuaan Méxicossa pari päivää aiemmin sairaalaan sydänsairauden johdosta. Hänelle on rakennettu patsas Veracruzin pääaukiolle. == Lähteet == Luokka:Meksikolaiset laulajat Luokka:Vuonna 1912 syntyneet Luokka:Vuonna 1982 kuolleet
Élise Rivet

Élise Rivet tunnettu myös nimellä Mère Marie Élisabeth de l'Eucharistie (19. tammikuuta 1890 Draria, Algeria – 30. maaliskuuta 1945 Ravensbrückin keskitysleiri, Saksa) oli katolinen nunna. Hänet muistetaan siitä, että meni vapaaehtoisesti keskitysleirillä kaasukammioon erään pienten lasten äidin puolesta. == Elämäkertaa == Élise Rivet syntyi nykyisessä Algeriassa elsassilaisen äidin ja laivastoupseerin tyttäreksi. Isän kuoltua vuonna 1910 äiti ja tytär muuttivat Lyoniin. Rivet työskenteli lyhyen aikaa kampaajana, kunnes sai vuonna 1913 hengellisen herätyksen ja meni luostariin. Luostarissa hänestä tuli sisar Élisabet, jonka vastualueena oli työskentely sosiaalisesti vaikeista oloista tulleiden tyttöjen parissa. Tytöt oireilivat pikkurikollisuudella, ja heille piti löytää jokin ammatti. Rivet kohosi luostarin arvoasteikossa ja nimitettiin Äiti Élisabetiksi. Toinen maailmansota alkoi vuonna 1939, ja Saksa valtasi Ranskan vuonna 1940. Rivet tunsi vastarintaliikkeen asian omakseen ja ryhtyi piilottamaan aseita luostariin. Hän otti luostariin juutalaisnaisia joiden piti esittää olevansa nunnia. Sen lisäksi luostariin piilotettiin juutalaislapsia. Hän myös järjesti uhatuille ihmisille väärennettyjä henkilötodistuksia. Toiminnalle oli Lyonin kardinaali Pierre-Marie Gerlierin siunaus. Kardinaali oli tunnettu kansallissosialismin vastustaja joka äänekkäästi protestoi juutalaisvainoja vastaan. Gestapo pääsi Rivet toimista perille ja maaliskuun 25. päivänä hänet pidätettiin ja vähän myöhemmin kuljetettiin Ravensbrückin keskitysleiriin. Keskitysleirillä Rivet teki parhaansa tukeakseen muita vankeja hengellisesti. Pitkäperjantaina vuonna 1945 muuan äiti oli tarkoitus lähettää kaasukammioon. Rivet ilmoitti itsensä hänen tilalleen. Lyon nimesi yhden kaduistaan Rivetin kunniaksi vuonna 1979 ja hän sai toiminnastaan arvonimen Vanhurskas kansakuntien joukossa vuonna 1996. http://db.yadvashem.org/righteous/righteousName.html?language=en&itemId;=4042932 == Lähteet == == Aiheesta muualla == * https://www.caritas- mecklenburg.de/caritas-vor-ort/region-neubrandenburg/altenhilfe/alten-und- pflegeheim/lebensweg-von-sr.-elisabeth-rivet Luokka:Kristityt nunnat Luokka:Vanhurskaat kansakuntien joukossa Luokka:Ranskan vastarintaliikkeen henkilöt Luokka:Vuonna 1890 syntyneet Luokka:Vuonna 1945 kuolleet
Habsburgin linna

Habsburgin linna, jonka ensimmäinen osa rakennettiin keskiajalla vuoden 1020 tienoilla Svaabian herttuakuntaan, sijaitsee Sveitsissä Aare-joen laaksossa. Linnan rakennuttivat Klettgaun kreivi Radbot ja hänen lankonsa piispa Werner von Strassburg. Saman vuosisadan lopulla linnaan rakennettiin lisäosa. Radbotin pojanpoika Otto lisäsi linnan nimen omaan titteliinsä, jolloin syntyi tulevan hallitsijasuvun, Habsburgien, kuuluisa nimi. Habsburgit, jotka olivat muuttaneet Itävaltaan vuonna 1276, menettivät linnan hallinnan vuonna 1415 Bernin asukkaiden valloitettua sen. Linna on osittain raunioitunut. == Lähteet == Luokka:Sveitsin linnat Luokka:Aargau
Lahden Tenniskerho

Lahden Tenniskerho on vuonna 1963 perustettu lahtelainen tennisseura. Seurassa on yli 200 jäsentä vuonna 2025. Seuran lyhenteenä toimii LT. == Historia == Toiminta alkoi heti perustamiskokouksen jälkeen 7.3.1963 ja 29.3.1963 seura merkittiin yhdistysrekisteriin. Jäseniä oli siinä vaiheessa 103, joka kasvoi vuoden loppuun mennessä 244 jäseneen. Aloituksen jälkeen seuran jäsenmäärä tasaantui noin sataan jäseneen, kunnes vuonna 2022 seuran jäsenmäärä ylitti uudestaan 200 jäsenen rajan. Tennistä opetettiin niin Kisapuistossa, kuin myöhemmin muillakin kaupungin kentillä Tonttilassa, Jalkarannassa ja Mukkulassa. Useiden lasten ensikosketus tennikseen on tullut LT:n kesäkuun tennisleiriltä, joita on pidetty heti ensimmäisesta vuodesta alkaen. 60-luvulta lähtien LT on järjestänyt myös aikuisten aloittelijakursseja. Talvisin tennistunteja pidettiin Urheilutalolla sekä lahtelaisten koulujen liikuntasaleissa ja myöhemmin Kisapuistossa. == Kisamenestys == Seuran pelaajat ovat voittaneet yhteensä 180 henkilökohtaista Suomen mestaruutta. Seura on voittanut myös useita joukkuemuotoisia Suomen mestaruuksia. Wimbledonin turnaukseen LT:n pelaajat Hilkka Hannula ja Tarja Koho ovat päässeet. Seuran menestyneimmän pelaajan, Anne Aallosen, WTA-ranking oli parhaimmillaan 179. Vuosi 1983 oli seuran historian kilpailumenestyksellisesti paras kausi. Naisten SM-liigassa murrettiin ensimmäisen kerran pääkaupunkilaisvoittojen sarja. Tarja Koho ja Anne Aallonen voittivat ratkaisevassa, viimeisessä ottelussa HVS:n naiset ja saavuttivat seuralle SM- kultaa. Tyttöjen vastaava mestaruus sisäkaudella tuli joukkueella Anne Aallonen, Raija Hassinen ja Riikka Murtamo. Tytöt voittivat myös ulkopelikauden SM-liigamestaruuden. Koko vuoden aikana seura voitti yhteensä 20 SM-kultaa, joita eniten keräsi Anne Aallonen (8 kpl). Avoimen luokan Suomen mestarit 1980 1981 1982 1984 1985 1986 1986 sisäkausi 1988 sisäkausi Tarja Koho Tarja Koho Tarja Koho Anne Aallonen Tarja Koho Anne Aallonen Anne Aallonen Anne Aallonen == Puheenjohtajat ja Tennisliiton tunnustukset == 1963-1967 1968 1969-1972 1973--1977 1978-1981 1982-2003 2004-2021 2022- Tauno Lautamatti Elli Ahoinniemi Elna Halle Kauko Saario Pertti Eversti Aarno Murtamo Jari Lautaniemi Anna Degerman Kultainen ansiomerkki Hopeinen ansiomerkki Pronssinen ansiomerkki Kultainen pallo Vuoden seuratoimija Tuulikki Kukkola 1985 Tuulikki Kukkola 1968 Anne Aallonen 1991 Tuulikki Kukkola 1999 Anna Degerman 2022 Elna Halle 1968 Veijo Jankkila 1998 Aarno Murtamo 2003 Veijo Jankkila 2011 Jari Lautaniemi 2011 == Lähteet == Luokka:Suomalaiset tennisseurat Luokka:Lahtelaiset urheiluseurat Luokka:Vuonna 1963 perustetut urheiluseurat
Ashleigh Johnson

Ashleigh Johnson (s. 12. syyskuuta 1994 Miami) on yhdysvaltalainen vesipalloilija, pelipaikaltaan maalivahti. Hän on voittanut Yhdysvaltain maajoukkueen pelaajana olympialaisissa kaksi kultamitalia, Rio de Janeirossa 2016 ja vuodelle 2021 siirretyissä Tokion olympialaisissa. Hän on voittanut maailmanmestaruuden vuosina 2015, 2019, 2022 ja 2024. Hän kuului joukkueeseen myös MM-kilpailuissa 2023, kun Yhdysvallat tuli viidenneksi. Johnsonista tuli vuonna 2016 ensimmäinen olympialaisissa Yhdysvaltain naisten vesipallomaajoukkueessa pelannut afroamerikkalainen. == Lähteet == Luokka:Yhdysvaltalaiset vesipalloilijat Luokka:Yhdysvaltalaiset olympiavoittajat Luokka:Vuonna 1994 syntyneet Luokka:Elävät henkilöt
Maddie Musselman

Madeline "Maddie" Musselman (s. 16. kesäkuuta 1998 Newport Beach) on yhdysvaltalainen vesipalloilija. Hän on voittanut Yhdysvaltain maajoukkueen pelaajana olympialaisissa kaksi kultamitalia, Rio de Janeirossa 2016 ja vuodelle 2021 siirretyissä Tokion olympialaisissa. Hän on voittanut maailmanmestaruuden vuosina 2015, 2017, 2019, 2022 ja 2024. Hän kuului joukkueeseen myös MM-kilpailuissa 2023, kun Yhdysvallat jäi viidenneksi. Musselman teki Rion olympiaturnauksessa 12 maalia ja Tokion olympialaisissa 18 maalia. Hänet valittiin Tokion olympiaturnauksen arvokkaimmaksi pelaajaksi. Musselmanin isä Jeff Musselman pelasi baseballia syöttäjänä MLB:ssä. == Lähteet == Luokka:Yhdysvaltalaiset vesipalloilijat Luokka:Yhdysvaltalaiset olympiavoittajat Luokka:Vuonna 1998 syntyneet Luokka:Elävät henkilöt
Melissa Seidemann

Melissa Jon Seidemann (s. 26. kesäkuuta 1990 Hoffman Estates, Illinois) on yhdysvaltalainen vesipalloilija. Hän on voittanut Yhdysvaltain maajoukkueen pelaajana olympialaisissa kolme kultamitalia, Lontoossa 2012, Rio de Janeirossa 2016 ja vuodelle 2021 siirretyissä Tokion olympialaisissa. Hän on Maggie Steffensin ohella ainoa kolmeen vesipallon olympiavoittoon yltänyt nainen. Seidemann on voittanut maailmanmestaruuden vuosina 2015, 2017 ja 2019. Hän kuului joukkueeseen myös MM-kilpailuissa 2013, kun Yhdysvallat jäi viidenneksi. == Lähteet == Luokka:Yhdysvaltalaiset vesipalloilijat Luokka:Yhdysvaltalaiset olympiavoittajat Luokka:Vuonna 1990 syntyneet Luokka:Elävät henkilöt